Im Grischdmoonet dernoo scho wiider eppis Neis in der Agända vo der Alte Garde. E Wettstai- Familie-Wiehnachtsstamm. Dr Nigginäggi und dr Schmutzli hänn im Garte vom Volggshuus unseri Knorzi bsuecht. Iir Esel Balthasar isch schwäär belaade gsi mit Segg. Dinne het s fir alli eppis gha und fir dr Nigginäggi het s derfiir e bar scheeni Värsli gä. Drufaabe hänn dr Stamm und die Alte zämme der Wienachtsstamm deerfe gniesse. Zer spooter Stund isch aber dr Nigginäggi nomol zruggko, extra fir unser Stammobmaa ! Der Peter het sich mit sym Värsli ganz knapp vor em Sagg und so vor em Rieblischelle im Schwarzwald kenne rette und blybt is drum sicher bis zem näggschte 6. Dezämber erhalte.